als_Latn dik_Latn sag_Latn
Trajneri i përfaqësues së Kosovës, Albert Bunjaki, ka folur për mediat ukrainase para takimit të Kosovës me Ukrainën dhe u ka thënë gazetarëve se do të donte që loja të zhvillohej në Ukrainë, e jo në Poloni siç do të ndodhë, shkruan gazeta më e famshme ukrainase, Komsomolskaya Pravda, përcjellë Klan Kosova.
“Ne jemi të kënaqur që jemi këtu për të luajtur me ekipin kombëtar të Ukrainës, por sigurisht, unë do të doja që kjo ndeshje të luhej në Ukrainë”, ka thënë Bunjaki.
“Është edhe e vështirë, kur një javë para ndeshjes, mëson se ku do të luhet ajo. Do të ishte mirë që politika dhe sporti të funksiononin ndaras”.
Sa i përket ndeshjes, Bunjaki ka deklaruar se, Kosova do ta ketë të vështirë, por njëjtë do ta ketë edhe Ukraina.
“Ne e dimë se ekipi ukrainas është një ekip i mirë, i cili mori pjesë edhe në Euro-2016, dhe që ka përvojë në kampionate botërore”.
“Natyrisht është edhe favorit për t’u kualifikuar. Gjithashtu e dimë se ka lojtarë shumë të mirë në ekipin kombëtar të Ukrainës. Ne jemi ende të ri dhe më shumë jemi të fokusuar në Euro-2020 se sa në Rusia2018”, ka pohuar Bunjaki.
“Por ne gjithsesi se do të përpiqemi të befasojmë Ukrainën dhe shpresoj se loja do të jetë më e mbyllur se sa ajo kundër Kroacisë”.
als_Latn als_Latn als_Latn als_Latn als_Latn als_Latn als_Latn